text: Sigtet skoleleder går
  30 november 2011 kl. 17.15
  Lederen af Grænseegnens Friskole i Holbøl har valgt at opsige sin stilling. Han er sigtet for blufærdighedskrænkelse af en 11-årig pige og besiddelse af børneporno.
  Ny leder af den lille friskole med 48 elever er lærer Anne Søndergaard, oplyser Aabenraa Ugeavis.
  Den tidligere leder af skolen er foreløbig blevet varetægtsfængslet i fire uger.
  Han er sigtet for forhold under et tidligere ansættelsesforhold.
  Friskolen i Holbøl blev oprettet 1. august i år.
  